Perković vant diskos under «Croatian Winter Throwing Championships» i mars, og hun vant Diamond League-stevnet i Doha med et kast på 71,38 meter, kun 3 cm bak sin personlige rekord. Hun vant flere av stevnene i Diamond League 2018, men endte på tredjeplass i finalen i Brussel. I juni vant hun diskos under Middelhavslekene 2018, og i august vant hun diskos under EM i friidrett 2018. Hun representerte Europa under Kontinentalcupen i friidrett 2018, og kom der på andreplass, bak Yaime Pérez.